《朱用和用予南山旧韵次谢并呈罗弘道》
元代·方回

妙论剧谈逢大敌，深林荫樾尾清游。
柳州先记知非偶，陆相荒庄愧不秋。
似舅远寻昆弟好，老生猥与介宾谋。
凄其廿载龙门梦，垫角曾登李尹舟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。